**........ megyei Kormányhivatal részére**

**Törvényességi Felügyeleti Osztály**

**Postacím: ....**

**E-mail:.....**

PANASZ ÉS KÖZÉRDEKŰ BEJELENTÉS

**Tisztelt ........ megyei Kormányhivatal!**

# A panaszokról és közérdekű bejelentésekről szóló 2013. évi CLXV. törvény (továbbiakban: Panasztv.) 1. § (2) bekezdése szerinti panasszal és 1. § (3) bekezdése szerinti közérdekű bejelentéssel élek, amelyben javaslom, hogy a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. § (3) bekezdés c) pontja alapján járjon el ........................ önkormányzatával szemben.

# Kérem, hogy a T. Kormányhivatal állapítsa meg, hogy az önkormányzat alább hivatkozott rendeletei törvényellenesek, és az Mötv. 132. § (1) bekezdés a) alapján bocsásson ki törvényességi felhívást, amelyben megállapítja a jogsértést, és felszólítja a helyi önkormányzatot a további jogsértésektől való tartózkodásra. Amennyiben ez nem elegendő a jogellenes helyzet orvoslásához, úgy kérem a T. Kormányhivatalt, hogy az ügyben az Alaptörvény 32. cikk (4) bekezdése alapján kezdeményezze a bíróságnál az önkormányzati rendelet felülvizsgálatát vagy az Mötv. 136. §-ban rögzítettek szerinti alkotmánybírósági eljárást.

**I. Tények**

.................. Polgármestere 2020. ..................... napján a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban: Kat.) 46. § (4) bekezdése alapján .................... Önkormányzata Közgyűlésének/Képviselő-testületének hatáskörében eljárva elfogadta között:

* ...........rendelete (rendelet címe, száma, elfogadásának napja)
* ..........

E norma/normák elfogadásáról a polgármester 2020. március 16. napján írásban tájékoztatta .................. Közgyűlését.

**II. Jogi értékelés**

A fentebb felsorolt rendeletek elfogadása jogellenes, azok túlterjeszkedtek a Kat. által veszélyhelyzet idejére 46. § (4) bekezdése alapján a polgármesterekhez rendelt különleges jogalkotási felhatalamazás keretein, mert elfogadásuk nem szolgálta veszélyhelyzetetet okozó járványhelyzet elhárítását vagy enyhítését.

Hivatkozni kívánok e körben dr. György István, Területi Közigazgatásért Felelős Államtitkár állásfoglalására, amelyet tudomásom szerint a T. Kormányhivatalnak is megküldött. Ez a következőket rögzíti:

*Az Alaptörvény 53. cikke értelmében a Kormány az élet- és vagyonbiztonságot veszélyeztető elemi csapás vagy ipari szerencsétlenség esetén, valamint ezek következményeinek az elhárítása érdekében veszélyhelyzetet hirdet ki, és sarkalatos törvényben meghatározott rendkívüli intézkedéseket vezethet be.*

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: katasztrófavédelmi törvény) 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja. Ennek korlátot is szab ugyanezen törvényi rendelkezés: a polgármester nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről. A meghozott önkormányzati határozatok törvényességi felügyeletét a fővárosi és megyei kormányhivatal, továbbá az önkormányzati rendeletek törvényességi felügyeletét az Alaptörvény 34. cikk (4) bekezdése alapján a fővárosi és megyei kormányhivatal, továbbá a Kúria látja el.*

*Az Mötv 132. § (2)-(3) bekezdése szerint a meghozott önkormányzati határozatok törvényességi felügyeletét a fővárosi és megyei kormányhivatal, továbbá az önkormányzati rendeletek törvényességi felügyeletét az Alaptörvény 34. cikk (4) bekezdése alapján a fővárosi és megyei kormányhivatal, továbbá a Kúria látja el. Ha az önkormányzati rendelet nem törvénnyel, hanem magával az Alaptörvény szabályával ellentétes, úgy annak vizsgálatára az Alkotmánybíróság rendelkezik hatáskörrel. A katasztrófavédelmi törvény hivatkozott rendelkezései szerinti jogkör alapján a polgármester (főpolgármester, megyei közgyűlés elnöke) veszélyhelyzet esetében jogosult az önkormányzat zökkenőmentes működése érdekében intézkedni.* ***Ezen jogkörét az Mötv 9. §-ában meghatározott jóhiszeműség és társadalmi rendeltetetésnek megfelelő joggyakorlás elvével összhangban kell gyakorolnia, és döntéseinek mindenkor meg kell felelnie a szükségesség és arányosság követelményének. Így többek között a polgármester (főpolgármester, megyei közgyűlés elnöke) dönthet az önkormányzat költségvetése terhére olyan, előre nem tervezett kiadások teljesítéséről is, amely feltétlenül szükséges a veszélyhelyzet ideje alatt a megelőzéshez, védekezéshez, illetve a károk csökkentéséhez.******Ugyanakkor a társadalmi rendeltetésnek megfelelő joggyakorlás kereteit túllépi egyebek mellett az, ha a polgármester (főpolgármester, megyei közgyűlés elnöke) az önkormányzat éves költségvetését a katasztrófavédelmi törvény 46. § (4) bekezdése alapján saját hatáskörben úgy fogadja el, hogy az túllépi az önkormányzat veszélyhelyzetre való indokolt reagálóképességének feltételét biztosító mértéket, vagy olyan mértékben módosítaná, amely nem szükséges a veszélyhelyzet kezeléséhez.***

*A polgármester (főpolgármester, megyei közgyűlés elnöke) a rendkívüli helyzetben a meghozott intézkedésekért a fentiek szerint felelősséggel tartozik.*

A közigazgatási államtitkár jogi álláspontja világos: rendkívüli úton jogot alkotni csak a lehető legszükségesebb körben alkotmányos és jogszerű.

................ Polgármestere túllépett ezen a körön, mivel

* PÉLDÁUL:

Az elfogadott költségvetését a bizottságok nem tárgyalták. A polgármesternek tudomása volt arról, hogy a bizottságok 2020. március 13-án tárgyalták a költségvetést rendkívüli ülésen és annak elfogadására a közgyűlést 2020. március 16-án 16 órára kérték összehívni. Megjegyzendő, hogy a jegyző korábbi nyilatkozata szerint a költségvetés egy napos késedelmes elfogadása (az államháztartásról szóló 2011. évi CXCV. törvény 25. § (1) bekezdése alapján március 15-ig szükséges az önkormányzat költségvetést elfogadni de az vasárnapra esett) sem jogellenességet sem kárt nem okozott volna. Hangsúlyozni szeretném, hogy a bizottságok által előkészített költségvetés már tartalmazott a koronavírussal kapcsolatos költségekre elkülönített összeget, a polgármester által a rendkívüli szabályok alapján elfogadott költségvetés pedig nem tartalmaz ilyet. Álláspontom szerint ez azt támasztja alá, hogy e rendeletet nem a Kat. felhatalmazó szabályának céljával hozták, így pedig a fentebb idézett államtitkári álláspontnak megfelelően jogellenes.

Kérem mindezek alapján a Tisztelt Kormányhivatalt, hogy szíveskedjék a norma, normák elfogadását megvizsgálni, megállapítani annak, azoknak jogsértő, alaptörvény-sértő jellegét és törvényességi felhívásban felhívni az önkormányzatot arra, hogy a jogsértést orvosolja. Másodlagosan kérem a Tisztelt Kormányhivatalt, hogy kezdeményezze az érintett rendeleteknek a bíróságnál vagy az Alkotmánybíróságnál történő felülvizsgálatát.

............., 2020. ........ hó ........... nap

Tisztelettel: